open-index/open-wikipedia-markdown huggingface dataset:
Didysis azimutinis teleskopas

**Didysis azimutinis teleskopas** buvo didžiausias rusų teleskopas, 1975 m. pastatytas pietų Rusijoje, Šiaurės Kaukaze, netoli Zelenčiuko gyvenvietės ir priklauso specialiai Astrofizikos observatorijai. Jo veidrodžio skersmuo yra 605 cm ir sveria 70 tonų. Reflektorius turi azimutinę montuotę. Teleskopą valdo ir kontroliuoja kompiuteris.

Observatorijos kupolas yra tradicinis. Tai yra didžiausias monolitinis azimutinis teleskopas, didesnius veidrodžius yra labai sunku ir sudėtinga pagaminti. Todėl jis daug metų pasaulyje buvo didžiausias teleskopas, kai 1993 m. buvo Havajuose ant Mauna Kea kalno buvo pastatyti Keko teleskopai, kurių veidrodžio skersmuo 10 m. ir ji yra sudėtinė iš šešiakampių segmentų.

## Nuorodos
* Служба эксплуатации комплекса БТА САО РАН  (oficiali svetainė)
New Wave of British Heavy Metal

**Naujoji britiškojo sunkiojo metalo muzikos banga** () - heavy metal muzikos žanro banga, judėjimas, atsiradęs 1970 m. Jo populiarumas tęsėsi maždaug 10 metų.

NWOBHM grojo Diamond Head, Sweet Savage , Motorhead, Def Leppard, Iron Maiden ir daug kitų grupių. Šis stilius padarė įtaką grupės Metallica kūrybai. 

## Grupės
* Iron Maiden
* Def Leppard
* Saxon
* Diamond Head
* Sweet Savage
* Samson
Valerija Čiurlionytė-Karužienė

**Valerija Čiurlionytė-Karužienė** (1896 m. gruodžio 19 d. Druskininkai – 1982 m. gruodžio 23 d. Kaunas) – muziejininkė, Lietuvos kultūros veikėja.

## Biografija
Broliai Mikalojus Konstantinas Čiurlionis, Jonas Čiurlionis, Stasys Čiurlionis, Povilas Čiurlionis, Petras Čiurlionis, seserys Marija Čiurlionytė, Juzė Čiurlionytė-Stulgaitienė, Jadvyga Čiurlionytė.

1915 m. Lietuvių dailės draugijos įgaliota į Maskvą lydėjo nuo karo evakuojamus M. K. Čiurlionio paveikslus, 1919 m. rūpinosi jų grąžinimu į Lietuvą. Studijavo pedagogiką, vėliau – dailės dalykus Maskvos, Berlyno dailininkų studijose, Ciuricho universitete, Kauno meno mokykloje.

1920 m. Skapiškyje Antano Žmuidzinavičiaus įsteigtos juostų ir kilimų dirbtuvės vedėja, 1928-1945 m. dirbo mokyklose, vaikų darželiuose, 1945-1982 m. Kauno M. K. Čiurlionio muziejuje; nuo 1967 m. M. K. Čiurlionio skyriaus vedėja. Su seserimi Jadvyga prisidėjo prie M. K. Čiurlionio kūrybos populiarinimo. Palaidota Eigulių kapinėse.

## Bibliografija
* M. K. Čiurlionis – 16 fluorofortų, 1963 m.
* M. K. Čiurlionis, 1977 m., su kitais
* M. K. Čiurlionis: Bibliografija, 1970 m., su kitais

## Apie ją
* Adelbertas Nedzelskis. Valerija Čiurlionytė Karužienė. Kaunas, 1999 m.
* Milda Mildažytė-Kulikauskienė. Sesers rūpestis. Valerijos Čiurlionytės-Karužienės gyvenimo ir darbų eskizai, Mokslo ir enciklopedijų leidybos centras, 2012 m., Vilnius, ISBN kodas: ISBN 978-5420-01-717-3

## Šaltiniai
Dieudonné Saive

**Dieudonné Joseph Saive** (1889–1973) – Belgijos šaulių ginklų konstruktorius, buvęs pagrindiniu FN kompanijos konstruktoriumi po Dž. Brauningo mirties.

Sukonstravo šautuvus *FN Model 1949* ir FN FAL. Pabaigė Dž. Brauningo pradėtą konstruoti Browning GP-35 Fight Power (dar žinomą kaip Browning High Power). Šis pistoletas buvo pirmasis 9 mm pistoletas su talpia (13 šov.) dvieile dėtuve, kurio rankena nebuvo pernelyg stora ar ilga. Šis pistoletas buvo komerciškai sėkmingas, Antrojo pasaulinio karo metais jį plačiai naudojo tiek Vokietija, tiek Britų Sandraugos šalys. Po karo *Browning Hi-Power* tapo standartiniu daugelio šalių (pvz., D. Britanijos, Belgijos) kariuomenės pistoletu.

1932 m. *Saive* patobulino .30 kalibro *M2 Browning AN* aviacinio kulkosvaidžio šaudomąjį mechanizmą, padidino šaudymo spartą iki 1200 šūv./min. 1938 m. jis šį kulkosvaidį dar patobulino, padidindamas šaudymo spartą iki 1500 šūv./min.

*Saive* labiausiai pagarsėjo savo savitaisiais šautuvais su dujų varoma automatika bei pakreipiamojo užrakinimo spynomis. Jo *FN Model 1949* buvo gaminamas, o vėliau patobulintas tapo sėkmingu ir plačiai naudotu vidutinio kalibro kariuomenės automatiniu šautuvu *FN FAL*.


File:Browning High-Power 9mm IMG 1526.jpg|*Browning Hi-Power*
File:SAFN right.jpg|Egipto FN-49
File:FN FAL rifle.JPG|Belgiškas *FN FAL*
File:P-51 Guns.jpg|*M2 Browning AN* kulkosvaidžiai naikintuve *P-51 Mustang*


## Nuorodos
Maunt Palomaro observatorija

**Maunt Palomaro observatorija** – astronominė observatorija San Diego apygardoje, Kalifornijoje, JAV. Observatorija po II pasaulinio karo pastatyta Edvino Hablo iniciatyva. Naudojamo teleskopo reflektoriaus skersmuo yra 508 cm.

1963 m. pavasarį čia dirbusiam astronomui Martenui Šmidtui pavyko identifikuoti pirmąjį kvazarą. Vėliau tuo pačiu teleskopu buvo atrasta daugiau kaip 500 kvazarų.
IRAS kosminė observatorija

**IRAS kosminė observatorija** yra JAV, Didžiosios Britanijos ir Nyderlandų kosminė observatorija (*Infrared Astronomy Satelite*) su 57 cm skersmens teleskopu ir infraraudonųjų spindulių imtuvais. Teleskopą projektavo JAV NASA tyrimų centras, Nyderlandų (NIVR), ir Didžiosios Britanijos (SERC). Jo masė yra 1083 kg. Jis buvo į kosmosą paleistas 1983 m. sausio 25 d. IRAS misijos laikas buvo skirtas 10 mėnesių darbui. Tačiau 1983 m. lapkričio 23 d. išseko skystos helio atsargos, ir kosminė observatorija nustojo veikti anksčiau, negu tikėtasi.

## Misija ir atradimai
IRAS kosminė observatorija tyrė planetų ir žvaigždžių sistemų formavimąsi. Buvo atrastas žvaigždę Vegą juosiantis, iš kietų dalelių sudarytas žiedas, kurio skersmuo yra net iki 170 av, t. y. dukart didesnis už Plutono orbitą.

## Nuorodos
IRAS website (oficialus IRO observatorijos tinklalapis)
Albertas Broga

**Albertas Broga** (g. 1951 m. lapkričio 5 d. Dusetose, Vilniaus sritis) – Lietuvos dailininkas.

## Biografija
1969–1974 m. studijavo grafiką LSSR dailės institute. 1975–1978 m. LSSR konservatorijos Klaipėdos fakultetų dailės skyriaus dėstytojas. 1978–1991 m. leidyklos „Mintis“ dailininkas, nuo 1984 m. vyr. dailininkas. Nuo 2000 m. Mokslo ir enciklopedijų leidybos instituto vyr. dailininkas.

Nuo 1983 m. Lietuvos dailininkų sąjungos narys. Pelnė Knygos meno konkursų apdovanojimų.

## Darbai
Sukūrė estampų, plakatų, apipavidalino knygų, tarp jų:
* „Lithuania 1991 01 13“ (su Isaku Zibucu), 1992 m.
* Generolo Jono Žemaičio Lietuvos karo akademija 1992–2002, 2003 m.
* Paulius Normantas. Budos vaikai, 1999 m.
* Visuotinė lietuvių enciklopedija, nuo 2002 m.
* Aleksandras Vanagas. Lietuvos miestų vardai. 2003 m. (Knygos meno konkurso „Vilnius 2004“ laureatas)
* Antanas Buračas, Vilius Užtupas. Senieji Lietuvos spaudmenys: XVI–XVIII a. faksimilės. 2003 m. (Knygos meno konkurso „Vilnius 2004“ laureatas)
* Pranė Dundulienė. Duona lietuvių buityje ir papročiuose. – V., 2007. – ISBN 978-5-420-01622-0
** Senovės lietuvių mitologija ir religija. – V., 2007. – ISBN 978-5-420-01617-6
** Medžiai senovės lietuvių tikėjimuose. – V., 2008. – ISBN 978-5-420-01625-1
** Gyvybės medis lietuvių mene ir tautosakoje. – V., 2008. – ISBN 978-5-420-01626-8

## Šaltiniai
Algimantas Bubulis

**Algimantas Bubulis** (g. 1947 m. sausio 1 d. Kaune) – Lietuvos inžinierius elektrotechnikas, habilituotas technologijos mokslų daktaras.

## Biografija
1970 m. baigė Kauno politechnikos institutą, nuo 2002 m. habilituotas technologijos mokslų daktaras.

Nuo 1973 m. Kauno politechnikos instituto (nuo 1990 m. Kauno technologijos universitetas) dėstytojas. Pjezomechanikos instituto vyr. mokslinis bendradarbis.

1996 m. mokslinės draugijos „Vibrotechnika“ viceprezidentas, Lietuvos mokslo tarybos narys.
 
## Veikla
Darbai iš birių medžiagų vibrodozavimo įrenginių. Sukūrė peristaltinių mikrosiurblių su pjezopavara skysčiams transportuoti (1989 m.), dozatorių su žiedine pjezopavara į organizmą leidžiamų vaistų ar kt. medžiagų kiekiui tiksliai dozuoti (1990 m.), t. p. dozatorių birioms medžiagoms (milteliams) tiksliomis dozėmis tolygiai tiekti (1992 m.). 57 išradimų autorius.

## Bibliografija
*Vibraciniai judesio keitikliai, 1984 m., rusų kalba, su kitais
*Preciziniai vibraciniai įrenginiai skysčiams ir birioms medžiagoms dozuoti, 1999 m.
*Pjezomechanika: mokomoji knyga (Ramutis Petras Bansevičius, Algimantas Bubulis, Rymantas Tadas Toločka, Vytautas Jurėnas). Vilnius, Vilniaus pedagoginio universiteto leidykla, 2008. ISBN 978-9955-20-296-7

## Šaltiniai

## Nuorodos
*Algimantas Bubulis
Džodrel Banko observatorija

**Džodrel Banko observatorija** – astronominė observatorija, Vakarų Virdžinijoje, Jungtinėse Valstijose. Tai sukiojamas 76 m skersmens paraboloido radioteleskopas. Šį radioteleskopą suprojektavo observatorijos direktorius Barnardas Lovelis. Iš pradžių radioteleskopu buvo sekami Žemės dirbtiniai palydovai ir kosminės stotys. Dabar jis yra naudojamas tik žvaigždėms ir galaktikoms tirti.
Hipparcos

**Hipparcos** (angl. trumpinys **''H**igh **Pr**ecision **Par**allax **Co**llecting **S**atellite'') buvo Europos kosmoso agentūros astrometrinė misija. Palydovo teleskopo veidrodžio skersmuo buvo 30 cm.

Palydovą į kosmosą paleido Ariane 4 raketa iš Kuru kosmodromo.

## Misija
Teleskopas skriejo aplink Žemę nuo 1989 iki 1993 m. Misijos tikslas buvo dideliu tikslumu išmatuoti žvaigždžių padėtis. Nors buvo planuota, kad palydovas skries apskritimine, iš tiesų jis sukosi elipsine orbita.
Mezoamerikos raštas

**Mezoamerikos raštas** – grupė gana giminingų raštų sistemų, naudotų prieškolumbinėje Amerikoje, Mezoamerikos civilizacijos tautų. Šiose rašto sistemose gana sudėtingai maišėsi logografiniai, fonografiniai ir piktografiniai elementai.

## Pietinės rašto sistemos
Pietinė Mezoamerika, apėmusi Įlankos, Oašakos, Majos regionus, išvystė pačias sudėtingiausias rašto sistemas, leidusias užrašyti šnekamąją kalbą ir visas, net sudėtingiausias, sąvokas.

### Olmekų raštas
Seniausia Mezoamerikos rašto atmaina laikomas Olmekų raštas, kurio seniausi pavyzdžiai randami iš VII a. pr. m. e. Olmekai, gyvenę Įlankos regione, davė pradžią Mezoamerikos civilizacijai ir svarbiausiems jos pasiekimams.

Olmekų raštas buvo hieroglifinis. Dažniausiai pasitaikantys ženklai buvo skaitmenys ir kalendoriaus dienos.

Archeologai yra radę Kaskachalio bloką, kuris datuojamas X a. pr. m. e. Tačiau jame išraižyti rašmenys neprimena nė vienos Mezoamerikos rašto sistemos, todėl jis kelia daug abejonių.

Apie V a. pr. m. e. toje pat teritorijoje išsivystė Epi-olmekų raštas, kuris labai primena Majų hieroglifus ir laikomas tiesioginiu Majų rašto pirmtaku.

### Sapotekų raštas
Olmekų raštas inspiravo sapotekų raštą. Sapotekų raštas irgi buvo hieroglifinis, tačiau jis nėra iššifruotas. Seniausias jo paminklas yra iš V a. pr. m. e. Tas įrašas iš dviejų ženklų žymi vieną kalendorinę datą.

### Majų raštas

Majų raštas yra labiausiai tyrinėtas ir iššifruotas. Jis kilo iš Olmekų rašto, ir seniausi jo įrašai yra iš III a. pr. m. e.
Skirtingai nei kitos rašto sistemos Mezoamerikoje, kurios buvo skaitomos iš viršaus į apačią vienu stulpeliu, majai skaitydavo dviem stulpeliais.

Majų raštas grupuojamas glifais, kurių kiekvieną sudaro keletas elementų (1-6), kartu sudarančių sąvoką. Tie elementai gali būti logogramos, fonogramos, skaičiai.

Dažniausiai pasitaikantys majų užrašai yra datos, tačiau šiuo raštu buvo galima užrašyti visas sąvokas. Taigi, buvo galima perteikti visą kalbą.

Poklasikiniu laikotarpiu Majų rašmenys sunyko, jie buvo labai supaprastinti.

## Šiaurinės rašto sistemos
Svarbus klausimas yra, ar tuo pat metu, kai naudotos Majų, Sapotekų rašto sistemos, Centrinėje Meksikoje irgi egzistavo raštas. Ilgą laiką tokių pavyzdžių nebuvo, tačiau pastarojo laikotarpio archeologiniai radiniai patvirtino Teotihuakano rašto egzistavimą. Atrodo, šis raštas buvo gana skirtingas nuo Majų rašto, ir savo išvaizda artimesnis vėlesnėms rašto sistemoms, naudotoms Actekų ir Mištekų.

Actekų ir mištekų raštai neišsivystė iki tokio sudėtingo lygio, kaip Majų raštas. Jie buvo labiau artimesni piktogramoms ir leido tik užrašyti esmines sąvokas, bet ne kalbą.

### Actekų raštas

Svarbiausi actekų rašto ženklai buvo kalendorinės datos ir vietovardžiai. Vietovardžiai buvo konstruojami rebusų principu.

### Mištekų raštas
Efelsbergo radioteleskopas

**Efelsbergo radioteleskopas** yra 100 m. skersmens radioteleskopas Vokietijoje, Šiaurės Vesfalijos žemėje. 29 metus tai buvo didžiausias laisvai sukiojamas () teleskopas pasaulyje. 2000 Amerikoje buvo pastatytas tik nedaug didesnis (100 × 110 m., eliptinis) Green Bank radioteleskopas. 

Tai vienas iš didžiųjų radioteleskopų, pastatytas 1972 m. Radioteleskopas priklauso Maxo Planko radio astronomų institutui Bonoje, Vokietijoje.

## Šaltiniai
Algirdas Boguševičius

**Algirdas Boguševičius** (g. 1958 m. balandžio 23 d. Kaune) – Lietuvos gydytojas chirurgas, habilituotas biomedicinos mokslų daktaras, buriuotojas.

## Biografija
1982 m. baigė Kauno medicinos institutą. 2002 m. habilituotas biomedicinos mokslų daktaras.

Nuo 1984 m. Kauno medicinos instituto (nuo 1989 m. Kauno medicinos akademija, nuo 1998 m. Kauno medicinos universitetas) klinikų gydytojas chirurgas. Nuo 2003 m. Chirurgijos klinikos Krūties chirurgijos skyriaus vadovas profesorius, krūtų onkochirurgas, abdominalinis chirurgas konsultantas. Nuo 1989 m. Kauno medicinos universiteto dėstytojas.

Tiria pilvaplėvės uždegimo, žarnyno nepraeinamumo, krūties vėžio, kompiuterinės technikos pritaikymo medicinoje problemas.

1989 m. kartu su kitais buriuotojais iš Lietuvos jachta „Audra“ atliko transatlantinį žygį Klaipėda–Niujorkas. 1990 m. įgijo jachtos kapitono sertifikatą.

Žmona gydytoja oftalmatogė, medicinos mokslų daktarė, Kauno medicinos universiteto Akių ligų klinikos administratorė Rima Boguševičienė.

2007 m. Kauno miesto savivaldybės apdovanojimo „Gerumo plyta“ laureatas.

## Bibliografija
* Krūties vėžys: mokslinė monografija. – V.: UAB Vaistų žinios, su kitais, 2004. ISBN 9955-511-27-3

## Šaltiniai
Kampinė skyra

**Kampinė skyra** – mažiausias kampas tarp dviejų taškinių objektų, kurie atskirai yra matomi, arba mažiausias kampas, kurį sistema gali išmatuoti. Praeidama pro riboto dydžio linzę (ar akies vyzdį) (apertūrą), šviesos banga interferuoja pati su savimi. Pagal Hiugenso ir Frenelio principą, kiekvienas apertūros taškas elgiasi kaip nepriklausomas šviesos bangos šaltinis, ir tokių šaltinių fazės pradeda skirtis. Kol šis fazių skirtumas neviršija ketvirčio bangos periodo, nepriklausomi šviesos šaltiniai vis dar nesunkiai stebimi atskirai. Tačiau skirtumui dar padidėjus, šaltinių vaizdai pradeda susilieti. Šis efektas labiau pasireiškia mažo skersmens linzėse ir ilgesnėms bangoms. Kampinė skyra apytikriai randama pagal formulę

: \theta\approx 1.2197 \frac{\lambda}{D}\quad(\text{tariant jog}\,\sin\theta\approx\theta)

kur D yra optinės linzės skersmuo o λ – bangos ilgis. Dar William Herschel pastebėjo, jog arti esančias žvaigždes lengviau atskirai matyti didesnės apertūros teleskopu.

## Šaltiniai
Vaidotas Žutautas

**Vaidas Žutautas** (g. 1971 m. liepos 18 d. Gargžduose) – futbolininkas, buvęs Lietuvos rinktinės vartininkas.

2005 m. sezono pradžioje perėjo į FK Šiauliai klubą.

Nuo 2009 m. rugpjūčio pabaigos pradėjo dirbti Vilniaus futbolo mokyklos „Ateitis“ treneriu. Nuo 2009 m. gruodžio mėn. pradėjo dirbti Gargždų „Bangoje“, šiuo metu treniruoja klubo vartininkus.

2025 m. lapkričio mėn. įgijo UEFA B vartininkų trenerio licenciją.

## Sąsajos
Brolis Raimondas Žutautas taip pat profesionalus futbolininkas. Broliai kartu rungtyniavo Gargždų Bangoje (1991–1992) ir Mažeikių ROMAR (1993–1995) bei Lietuvos rinktinėje.

## Laimėjimai

* 2005 m. – Baltijos taurė

## Išnašos
Skiriamoji geba

**Skiriamoji geba**, *raiška, skyra, rezoliucija* – rodomo vaizdo taškų skaičius, tenkantis vienam ilgio vienetui. Kuo didesnis taškų skaičius (smulkesni taškai), tuo didesnė skiriamoji geba bei dailesnis ir tikslesnis vaizdas. Terminas vartojamas kalbant apie taškinės grafikos skaitmeninius vaizdus, filmų vaizdus, jų aiškumą. Paprastai ekranų skiriamoji geba išreiškiama pločio ir aukščio vienetų sandauga, kuri užrašoma kaip plotis×aukštis, (matavimo vienetai – pikseliai).

## Matavimas
Vaizdo skiriamoji geba gali būti matuojama įvairiais būdais. Iš esmės, skiriamoji geba apibūdina tai, kaip linijos gali būti arti viena kitos ir vis dar būti regimai atskiriamos. Skiriamosios gebos vienetai gali būti susieti su fizikiniais dydžiais (pvz., linijos viename milimetre, linijos viename colyje), su bendru paveikslėlio dydžiu (linijos viename ilgio vienete, taip pat paprastai žinomos kaip linijos, TV linijos, arba TVL). Paprastai vartojamas terminas linijų pora vietoj linijų; linijų pora susideda iš tamsios linijos ir gretutinės šviesios linijos. Linija yra arba tamsi arba šviesi. 10 linijų viename milimetre skiriamoji geba reiškia 5 tamsias linijas, einančias greta 5 šviesių linijų, arba 5 linijų porą viename milimetre (5 LP/mm). Toks matavimas daugiausia naudojamas kalbant apie fotoaparatų objektyvus ir fotojuostas.

## Video
Keletas videoformatų:

## Taip pat skaitykite
* Ekrano skiriamoji geba
* Taškai colyje
* Pikseliai colyje
* Skaitytuvas

## Šaltiniai
Jakob Roggeveen

**Jakobas Rogevenas** (1659 m. vasario 1 d. Midelburge – 1729 m. sausio 31 d. ten pat) – olandų jūrininkas, keliautojas, teisininkas.

## Biografija

1683 m. tapo Midelburgo miesto notaru. 1690 m. Herdevjko universitete baigė teisę, teisės daktaras. 1706 m. prisijungė prie Olandijos Rytų Indijos kompanijos ir nuplaukęs į Bataviją ten dirbo teisininko darbą.

1724 m. išvyko į savo ekspediciją ieškoti *[[Terra Australis]]*. Iš Nyderlandų išplaukė laivais *Arend, Thienhoven* ir *Afrikaansche Galey*. Praplaukė Malvinų salas, apiplaukė Ugnies Žemę, įplaukė į Ramųjį vandenyną. Išsilaipino Valdivijoje.

Toliau tęsė kelionę į rytus – aplankė Chuano Fernandeso salas, 1722 m. balandžio 5 d., Velykų sekmadienį atrado Vėlykų salą (Rapanujį). Praplaukė Okeaniją (Tuamotu, Visuomenės salas, Samoa), atrado nemažai salų. Grįžęs į Bataviją, Rogevenas buvo areštuotas už monopolijos teisės pažeidimus.

1723 m. grįžo į Nyderlandus. Savo kelionę aprašė knygoje *De val van 's werelds afgod*.

## Literatūra
* Jacob Roggeveen: *Twee jahrige reyze rondom de wereld met drie scheper (1721) door last v.d.: Nederl Westind, Maatschappen,* Dortrecht 1728 (vertimas į vokiečių k.: Friedrich Schulze-Maizier: *Die Osterinsel,* Insel-Verlag Leipzig 1926).
Liko observatorija

**Liko observatorija** – astronomijos observatorija netoli San Chozė, Kalifornijoje. Įkurta 1874–1875 m. pagal Džeimso Liko dotaciją. Nuo 1888 m. priklauso Kalifornijos universitetui. 1959 m. pastatytas 305 cm skersmens teleskopas, savo konstrukcija labai panašus į Maunto Palomaro observatorijos 508 cm skersmens teleskopą.
Kazys Bridžius

**Kazys Bridžius** (slapyvardis *Alfredas Banga*, 1908 m. sausio 15 d. Šunskai, Marijampolės apskritis – 1982 m. gruodžio 3 d. Torontas, 1983 m. palaikai perkelti į Šiaulius) – Lietuvos žurnalistas, redaktorius, poetas.

## Biografija
Baigęs Šunskų pradžios mokyklą, mokėsi Marijampolės ir Šiaulių gimnazijose, studijavo Vytauto Didžiojo universitete.

1922 m. besimokydamas Marijampolės gimnazijoje, rašė ir vertė eilėraščius, kurių dalis 1931 m. paskelbta lyrikos knygoje „Gyvenimo kryžkely“. 1925–1927 m. dirbo Marijampolės savaitraščio „Šešupės bangos“ redakcijoje, 1927–1928 m. redagavo katalikiškos krypties laikraštį „Šiaulietis“, nuo 1924 m. leistą Šiauliuose. 1928 m. suorganizavo ir, prikalbinęs leidėju būti Bronių Buišą, drauge su J. Janulaičiu ėmė redaguoti šiauliečių liberaliosios minties savaitraštį „Momentas“, ėjusį dvejus metus. Už publikacijas „Momente“ nuvežtas į Piktmiškį, kankintas.  Tuo pačiu metu dirbo ir Kaune leidžiamame meno kritikos žurnale „Meno kultūra“, kuriame bendradarbiavo to meto Kauno garsenybės Paulius Galaunė, Liudas Gira, Ignas Šlapelis ir Viktoras Žadeika.

Nuo 1930 m. balandžio mėn. Marijampolės savaitraščio „Suvalkietis“ antrasis redaktorius (leidėjas ir vyr. redaktorius Petras Mažūnaitis). 1937–1940 m. redagavo „Dirvos“ bendrovės leidžiamo tautinės pakraipos savaitraščio „Suvalkų kraštas“ redaktorius.. Pasirašinėjo slapyvardžiais *Kbr*, *Fatamorgana*, *Kabyras*, *K-as*, *Fredas*, *K. Felicitas*.

1940 m. pavasarį kartu su režisieriumi Kaziu Tumkevičiumi vadovavo Marijampolės Darbo teatrui. 1940 m. vasarą sovietams nutraukus „Suvalkų krašto“ leidybą, K. Bridžius pusiau slaptai gyveno pas savo giminaičius ir garsius knygnešius Bridžius Degučiuose, 1940 m. pabaigoje pasitraukė į Vokietiją]], Berlyne ir Karaliaučiuje dirbo vokiečių informacijos žinyboje.

1945–1947 m. Hanau lietuvių karo pabėgėlių stovykloje redagavo „Hanau Lietuvių tremtinių bendruomenės komiteto informacijos biuletenį“ (iki 1946 kovo m. „Radijo žinios“), dalyvavo 1946 gegužės 11-12 d. Hanau įvykusiame lietuvių žurnalistų suvažiavime.

1948 m. išvyko į Kanadą. Iki 1966 m. dirbo aukso kasyklose Pickl Crow. Joms užsidarius, persikėlė į Torontą, nuo 1973 m. sunkiai sirgo. Mirė 1982 m., buvo palaidotas Toronto lietuvių kapinėse. 1983 m. palaikai pargabenti į Lietuvą ir palaidoti Šiauliuose.

## Šaltiniai

## Nuorodos
* K.B. fotografijos
Romanų šalys

**Romanų šalys** (dar gali gali vadintis ir „lotynų šalys“) – šalys, kuriose pagrindinė kalba yra viena iš romanų kalbų.

Europoje romanų šalys sudaro gana vientisą regioną, išimtis yra tik atitrūkusios Rumunija ir Moldova. Romanų kalbos yra atsiradusios iš šnekamosios lotynų kalbos. Romanų šalys turi tam tikro kultūrinio bendrumo – tai susijusi istorija (šaknys – Romos imperijoje), romanų kalbos ir katalikybė. Išimtis yra tik rumunai ir moldavai, kurie daugiausia yra stačiatikiai. Dauguma Europos romanų šalių yra Lotynų Sąjungos nariai (tiesa, į Lotynų Sąjungą įeina ir neeuropinės lotynų šalys).

## Šalys
* Andora – katalonų kalba, oficiali
* Belgija – prancūzų kalba, oficiali regioninė, oficiali antroji
* Džersis – prancūzų kalba, oficiali antroji
* Gibraltaras – ispanų kalba, neoficiali, paplitusi
* Gernsis – prancūzų kalba, neoficiali
* Ispanija – ispanų kalba, oficiali
** Katalonija, Valensija, Balearų salos – katalonų kalba, oficiali regioninė
** Galisija – galisų kalba
* Italija – italų kalba, oficiali
* Istrijos apskritis (Kroatija) – italų kalba, oficiali regioninė
* Liuksemburgas – prancūzų kalba, oficiali antroji
* Makedonija – aromunų kalba, neoficiali
* Malta – italų kalba, neoficiali
* Moldova – rumunų kalba, oficiali
* Monakas – prancūzų kalba, oficiali
* Piranas, Izola ir Koperis (Slovėnija) – italų kalba, oficiali regioninė
* Portugalija – portugalų kalba, oficiali
* Prancūzija – prancūzų kalba, oficiali
* Rumunija – rumunų kalba, oficiali
* San Marinas – italų kalba, oficiali
* Šveicarija – italų kalba, prancūzų kalba, retoromanų kalba,
* Timočka Krajina (Serbija) – rumunų kalba, neoficiali regioninė
* Voivodina (Serbija) – rumunų kalba, oficiali antroji
* Vatikanas – italų kalba

## Taip pat skaitykite
* Iberoamerika

## Išnašos
Henricho Herco submilimetrinis teleskopas

**Henricho Herco submilimetrinis teleskopas** (**SMT**) yra submilimetrinis radioteleskopas Arizonoje, JAV. Teleskopo konstrukcijos buvo pabaigtos statyti 1993 m. Jo paraboloido veidrodžio skersmuo yra 10 metrų. Šis radioteleskopas yra azimutinės montuotės. Priklauso Arizonos radijo observatorijai.

## Nuotraukos
Iberoamerika

**Iberoamerika** () – terminas, kuriuo apibrėžiamos Lotynų Amerikos ir Pirėnų pusiasalio (Iberijos) valstybės. Pradėtas vartoti XIX a., siekiant įvardinti Portugaliją ir Ispaniją su jų buvusiomis kolonijomis Amerikoje. Iberoamerikos šalys rengia kasmetinius valstybių vadovų susirinkimus. Taip pat yra Iberoamerikos valstybių organizacija, į kurią taip pat įeina kitos buvusios Ispanijos ir Portugalijos kolonijos (Mozambikas, Pusiaujo Gvinėja, Filipinai ir kt.).

Iberoamerikoje dominuoja ispanų ir (kur kas mažiau) portugalų kalbos.

## Iberoamerikos valstybės

:  Argentina
:  Bolivija
:  Čilė
:  Kolumbija
:  Kosta Rika
:  Kuba
:  Dominikos Respublika
:  Ekvadoras
:  Salvadoras
:  Hondūras
:  Gvatemala
:  Meksika
:  Nikaragva
:  Panama
:  Paragvajus
:  Peru
:  Puerto Rikas
:  Ispanija
:  Urugvajus
:  Venesuela
:  Brazilija
:  Portugalija
:  Andora

## Taip pat skaitykite
* Ispanijos kolonijos Amerikoje
* Portugalijos imperija
* Ispanoamerika
Didysis milimetrinis teleskopas

**Didysis milimetrinis teleskopas** () – didžiausias ir jautriausias pasaulyje 0,85-4 mm dažnio vienos apertūros radijo bangų teleskopas, kurio antenos skersmuo 50 m, o plotas – 2000 m². Veikia nuo 2006 m. lapkričio 22 d.

Šis radioteleskopas yra įrengtas Pueblos valstijoje (Meksika) ant užgesusio *Sierra Negra* ugnikalnio, penkto pagal aukštį Meksikos kalno. Radioteleskopo statybos truko 10 m. ir kainavo 116 milijonų dolerių. Tai jungtinis Meksikos (70 % INAOE, *Instituto Nacional de Astrofísica, Óptica y Electrónica*) ir JAV (30 %, Masačiusetso universiteto Amherste) projektas.

Stebėjimai milimetriniame diapazone, atliekami šiuo teleskopu, leidžia stebėti tarpžvaigždinės erdvės sritis, temdomas dulkių. Juo gaunama informacija leidžia didinti žinias apie žvaigždžių formavimąsi. LMT radioteleskopas taip pat labai tinka stebėti gana šaltus objektus, kurie daugiausia spinduliuoja būtent milimetriniame diapazone – planetas ir protoplanetinius diskus.

## Nuorodos
* LMT web site LMT svetainė (anglų kalba)
* Instituto Nacional de Astrofísica, Óptica y Electrónica 
* University of Massachusetts Astronomy Department
Konstantinas Zyrianovas

**Konstantinas Zyrianovas** (, g. 1977 m. spalio 5 d.) – Rusijos futbolininkas (saugas), futbolo treneris.

## Karjera

Karjerą pradėjo gimtosios Permės klube Amkar. 2000–2007 m. žaidė Maskovos „Torpede“. 2007 m. perėjo į „Zenitą“ ir po puikaus sezono išrinktas Rusijos metų futbolininku. 2008 m. ženkliai prisidėjo prie klubo pergalės UEFA taurėje, imušdamas įvartį pusfinalyje ir finale (prieš FC Bayern Munich ir Glasgow Rangers).

 žaidžia nuo 2006 m. Su rinktine dalyvavo 2008 m. Europos futbolo čempionate, kur įmušė pergalingą įvartį į Graikijos rinktinės vartus.

## Laimėjimai
* UEFA taurė: 2008 m.
* UEFA supertaurė: 2008 m.
* Rusijos Premjer lyga: 2007, 2010, 2011–12 m.
* Rusijos futbolo taurė: 2009–10 m.
* Rusijos futbolo supertaurė: 2008, 2011 m.
* Rusijos II lyga: 1998 m.

## Dalyvavimas čempionatuose

|}

## Išnašos

## Nuorodos
*
Linučiai

:: *Apie viensėdį žr. [[Linučiai (viensėdis)]]*.

**Linučiai** – kaimas Molėtų rajono savivaldybėje. Išlikusi Žižmaukos dvaro sodyba.

## Istorija

Linučiai pirmąkart minimi 1373 m., pirmojo kalavijuočių žygio į Aukštaitiją aprašyme, tiesa, kiek kitokiu vardu – *Lynnanne* (Linonys).

## Gyventojai

## Šaltiniai
Malti džiūvėsiai

**Malti džiūvėsiai** – biri medžiaga, gaunama sumalus džiūvėsius iš džiovintos duonos (paprastai batonų), bandelių, ir naudojama kaip priedas įvairių valgių ruošime.

## Gamyba
Pramoniniu būdu malti džiūvėsiai paprastai gaminami iš kepyklose susidarančių nestandartinės formos neseniai iškeptų batonų, picų papločių, nesaldžių bandelių. Jie pjaustomi, džiovinami, sumalami ir fasuojami. Malti džiūvėsiai gali būti daromi ir iš specialiai keptų džiūvėsių.

Maltus džiūvėsius pasigamina ir namuose, tam panaudojami senstelėję, sudžiūvę batonai, balta duona, bandelės. Jei jie nepakankamai sausi, juos reikia padžiovinti orkaitėje ir sumalti mėsmale ar panašiu virtuviniu įtaisu.

Maltų džiūvėsių skonis ir tinkamumas skirtingiems patiekalams priklauso nuo duonos ar bandelių, iš kurių buvo pagaminti, rūšies bei sumalimo rupumo.

## Naudojimas
Malti džiūvėsiai kulinarijoje naudojami:
* juose apvoliojami kepimui ruošiami produktai (mėsa, žuvis, sūris, kotletai)
* kaip tirštiklis pilamas į sriubas ir padažus
* kaip tūrį didinanti medžiaga naudojama faršų gamyboje
* kaip tam tikrą skonį ir konsistenciją suteikiantis priedas dedamas į kepinius ir apkepus.
Rūgštingumą reguliuojanti medžiaga

**Rūgštingumą reguliuojanti medžiaga** () – cheminiai junginiai ar jų mišiniai, naudojami maisto produktuose rūgštingumui padidinti, sumažinti ar palaikyti pastoviam.

Pagal veikimą yra trys rūšys rūgštingumo reguliatorių:
* *rūgštikliai* – paprastai rūgštys, kuriomis sumažinamas maisto produktų (patiekalų) pH. Dažnai vadinami *maistinėmis rūgštimis* (). Dažniausi maistiniai rūgštikliai yra citrinos, acto ir pieno rūgštys.
* bazingumą didinančios medžiagos – medžiagos, kuriomis maisto produktų pH didinamas.
* buferinės medžiagos, kuriomis užtikrinamas tam tikras maisto produkto buferingumas.

Rūgštingumą reguliuojančių medžiagų kodai būna intervale E500–E599. Pvz., acto rūgštis – tai E260.
Teresė Bukauskienė

**Teresė Bukauskienė-Ramanauskaitė** (1929 m. spalio 15 d. Ariogaloje – 2001 m. lapkričio 30 d. Vilniuje) – Lietuvos pedagogė, pedagogikos istorikė, socialinių mokslų daktarė, poetė.

## Biografija
Lankė Ariogalos pradinę mokyklą, mokėsi Ariogalos, Kauno gimnazijose. 1954 m. baigė Vilniaus universiteto Istorijos ir filologijos fakultetą. 1978 m. pedagogikos mokslų kandidatė.

1954–1958 m. Griežpelkių (Pagėgių r.) mokyklos mokytoja, Vilkyškių gimnazijos (Pagėgių r.) direktorė. 1958–1962 m. Panevėžyje mokytojavo 3-iojoje vidurinėje ir 2-ojoje vakarinėje mokyklose. 1966–1977 vadovavo Panevėžio miesto savivaldybės Švietimo skyriaus metodiniam kabinetui. 1977–1987 m. Pedagogikos instituto mokslinė darbuotoja, 1987–1999 m. Respublikinio mokytojų tobulinimosi instituto (nuo 1999 m. Pedagogų profesinės raidos centras) dėstytoja, nuo 1990 m. docentė.

## Bibliografija
* Pedagogė Gabrielė Petkevičaitė-Bitė, 1988 m.
* Zigmas Kuzmickis (bendraautoris Ramutis Karmalavičius). Kaunas, 1991 m.
* Lietuvių literatūros mokymo istorija (iki 1940 m.), 1993 m.
* Lietuvių mokykla ir pedagoginė mintis 1918–1940 m.; 1989, 1995 m.
* Lietuvos mokykla ir pedagoginė mintis (antologija, su kitais) 3 t. V.: Mintis, 1994–2002 m.
* Rašiau sau (eilėraščiai). V.: Ciklonas, 2005 m. ISBN 9955-695-03-X
* Tera. Eilėraščių rinktinė. Klaipėda: S.Jokužio leidykla, 2023 m. ISBN 978-609-96375-0-1

## Šaltiniai
Šmuelis Bernšteinas

**Šmuelis Bernšteinas** (1905 m. gegužės 25 d. Vilnius – 1999 m. gegužės 7 d. Jeruzalė) – Lietuvos ir Lenkijos smuikininkas, pedagogas.

## Biografija
Mokėsi Vilniaus muzikos mokykloje, studijavo Berlyno konservatorijoje.

Nuo 1925 m. griežė Varšuvos radijo orkestre. Po Antrojo pasaulinio karo Charkovo radijo, 1946–1957 m. Lietuvos radijo, 1957–1958 m. Lietuvos filharmonijos simfoninio orkestro koncertmeisteris, Vilniaus Juozo Tallat-Kelpšos muzikos technikumo dėstytojas.

1958 m. emigravo į Izraelį, iki 1975 m. Jeruzalės A. Rubino muzikos akademijos dėstytojas, profesorius, akademijos direktoriaus pavaduotojas.

## Šaltiniai
Koronografas

**Koronografas** – optinis prietaisas, kuris užstoja tiesioginę šviesulio spinduliuotę ir leidžia stebėti šalia jo esančius objektus. Koronografo pavadinimas atsirado iš to, kad jis pirmiausia buvo panaudotas stebėti Saulės vainiką () ne visiško užtemimo metu. Koronografo prietaise yra naudojamas neskaidrus juodas diskas, kuris užstoja šviesulio diską teleskopo reflektoriaus židinio plokštumoje. Norint sumažinti išsklaidytos atmosferos šviesos įtaka, šie stebėjimai yra vykdomi kalnuose ir kosminiuose teleskopuose. Koronografą išrado B. Lijotas (Prancūzija) 1930 m.
Pietų ašigalio teleskopas

**Pietų poliaus teleskopas** ( arba *SPT*) yra 10 m skersmens radioteleskopas, esantis Pietų ašigalyje, Antarktidoje. Teleskopas dirba mikrobangų ruože tarp 70 ir 300 GHz.

Šiame projekte dalyvauja Čikagos, Kalifornijos-Berklio ir Ilinojaus universitetai. Projektą finansuoja JAV Nacionalinis mokslų fondas.

## Nuotraukos
Nikolajus Berežkovas

**Nikolajus Berežkovas** (, 1886 m. birželio 12 d. Žemutinis Naugardas – 1956 m. kovo 12 d. Maskva) – rusų istorikas, Lietuvos Didžiosios Kunigaikštystės istorijos tyrinėtojas.

## Biografija
Dirbo Rusijos imperijos teisingumo ministerijos archyve Maskvoje. Nuo 1917 m. Maskvos archeologijos instituto, Žemutinio Naugardo universiteto dėstytojas. 1924–1935 m. dirbo Maskvos muziejuose, nuo 1935 m. – TSRS mokslų akademijos Istorijos institute.

## Mokslinė veikla
Tyrė Lietuvos Didžiosios Kunigaikštystės XV a. – XVI a. istoriją ir jos šaltinius, rusų metraščių chronologiją. Svarbiausias darbas – „Lietuvos Metrika kaip istorijos šaltinis“ (d. 1. Apie Lietuvos Metrikos knygų pradinę sandarą iki 1522 m., 1946 m.). Iš kelių kitų (nebaigtų) darbų paskelbtas „Lietuvos didžiųjų kunigaikščių itinerarijus Lietuvos Metrikos (1481–1530 m.) duomenimis“ (išspausdintas leidinyje *Археографический ежегодник за [[1961]] год*, 1962 m.) 

## Šaltiniai
Falsifikacija

Žodis *falsifikacija* reiškia:

* falsifikacija – daiktų, dokumentų, informacijos klastojimas;
* falsifikacija – mokslo filosofijoje tai įrodymas, kad teiginys (hipotezė) neteisingas.
Geležninkai

**Geležninkai** – kaimas Molėtų rajono savivaldybėje, 7 km į šiaurę nuo Molėtų ir 5 km į vakarus nuo Toliejų (Čiulėnų seniūnijos buveinės), į pietus nuo Virintų ežero. 

## Etimologija

Kaimo vardas kilęs iš asmenvardžio *Geležninkas*, kuris sietinas su Konstantino Sirvydo „Trijų kalbų žodyno“ žodžiu *gelažnykas* – „riteris, šarvuotas karys“.

## Istorija

1682 m. Geležninkų kaimas užrašytas Molėtų bažnyčios metrikų knygoje Nr. 1 (p. 1).

## Gyventojai

## Šaltiniai
Vikėnai

**Vikėnai** – kaimas Molėtų rajono savivaldybėje, 4 km į šiaurės rytus nuo Suginčių.

## Etimologija

Kaimo vardas kilęs iš asmenvardžio *Vikėnas*.

## Istorija

Šio kaimo žemės XVI–XVII a., kaip manoma, priklausė Stirnių dvarui, nuo XVIII a. pradžios – Stirnių jėzuitams. Minimas 1683 m. Molėtų bažnyčios metrikų knygoje Nr. 1 (p. 4).

## Gyventojai

## Šaltiniai
Amazonė (Brazilija)

**Amazonė** () – didžiausia Brazilijos valstija, išsidėsčiusi šalies šiaurės vakaruose, Amazonijoje. Šiaurėje ribojasi su Kolumbija, Venesuela, Roraimos valstija, rytuose – su Para, pietuose – su Mato Grosu, Rondonija, Akre, vakaruose – su Peru. Valstijos sostinė – Manausas.

## Istorija
Pirmieji dabartinę Amazonės valstijos teritoriją pasiekė ispanai, vadovaujami Francisco de Orellana. 1750 m. pagal Madrido sutartį teritorija paskirta Portugalijai. 1850 m. Pedro II nutarimu įkurta Amazonės valstija. XIX a. vid. kilo kaučiuko bumas, steigėsi įvairių šalių kaučiuko bendrovės. Bumui praėjus regionas nuskurdo.

## Geografija
Beveik visą Amazonės valstiją užima Amazonės žemuma, su ją dengiančiais Amazonijos miškais. Tik pačioje šiaurėje paviršius kyla į Gvianos plokščiakalnį. Jame yra aukščiausia valstijos ir visos šalies vieta – Neblinos kalnas (2994 m). Klimatas pusiaujinis, ištisus metus karštas ir drėgnas. Svarbiausia upė – Amazonė, su intakais: Negru, Purusu, Žapūra, Isa, Žurua, Madeira.

## Ekonomika
Medienos kirtimas ir eksportas, tropinių kultūrų (kasavos, apelsinų, vaisių) auginimas. Vaistinių augalų rinkimas. Manause – elektronikos pramonė (mobilieji telefonai, buitinė technika), automobilių gamyba. Turizmas.

## Gyventojai
2007 m. Amazonėje gyveno 3,3 mln. gyventojų, iš jų net trečdalis – Manause. Tankiausiai gyvenama Amazonės ir Negro santaka, likusi dalis apgyvedinta itin retai. 74 % gyventojų – maišytos rasės (*pardo*), 21 % – baltieji, 4,3 % – juodaodžiai, 0,4 % – indėnai.

## Didžiausi miestai
* Manausas
* Itakoatiara
* Manakapuru
* Parintinšas
* Tefė
* Koaris
* San Gabriel da Kašoeira

## Šaltiniai
Pūstukas

**Pūstukas** – varinio ar medinio pučiamojo instrumento dalis, laikoma prie lūpų. Į jį pučiant, pradedamas formuoti garsas. Pūstukas veikia kaip rezonatorius, kuris perneša oro virpėjimą nuo lūpų link oro, esančio instrumente. Pūstuką sudaro įvairios formos tūbelė su anga, jungianti su pagrindine instrumento dalimi.

Skirtingų instrumentų pūstukai skiriasi, žemesnio tono instrumentų pūstukai taip pat būna didesni, siekiant maksimizuoti rezonansą. Pūstukas gali būti priderintas prie grojančio asmens lūpų formos.
Rimantas Benetis

**Rimantas Benetis** (g. 1957 m. liepos 3 d. Noriškiuose, Plungės rajonas) – Lietuvos gydytojas–kardiochirurgas. Nuo 2022 m. LSMU rektorius. Nuo 2023 m. Lietuvos mokslų akademijos tikrasis narys.

## Biografija
1980 m. baigė Kauno medicinos institutą. 1990 m. medicinos mokslų kandidatas. 1990–1995 m. tobulinosi Danijoje, Belgijoje ir Švedijoje. 1997–1998 m. stažavo Londono karališkosios Bromptono ir Harefildo ligoninės Širdies chirurgijos klinikoje. 1995 m. suteikta aukščiausia kardiochirurgo kategorija.

Nuo 1995 m. Kauno medicinos akademijos Kardiochirurguos klinikos, nuo 2001 m. Širdies centro vadovas. Nuo 2004 m. Kauno medicinos universiteto Kardiologijos instituto direktorius. Nuo 2001 m. profesorius. Nuo 1998 m. Umeo universiteto ligoninės Širdies ir krūtinės chirurgijos klinikos chirurgas konsultantas.

Nuo 1992 m. Lietuvos krūtinės ir širdies chirurgijos draugijos valdybos narys, nuo 1997 m. Europos kardiotorakalinės asociacijos narys. Buvęs LSMU tarybos pirmininkas.

2006–2013 m. Lietuvos medžiotojų ir žvejų draugijos pirmininkas.

## Šeima
Žmona Gražina Benetienė, LSMUL KK Akių ligų klinikos gydytoja.

## Mokslinė veikla
Mokslinių tyrimų kryptis – širdies ir plaučių persodinimas, aortos ir jos šakų, aritmijų chirurgija, vožtuvų plastinės operacijos, įgimtų širdies ydų chirurgija.

## Šaltiniai
Gimtynės

**Gimtynės** – kaimas Molėtų rajono savivaldybėje, 9 km į šiaurės rytus nuo Suginčių prie Sidabrinių.

## Istorija

1731 m. negyvenamas, matyt, po 1710 m. maro, Pagintinio vienkiemis, kuris identifikuotinas su dab. Gimtynėmis, priklausė Vilniaus vyskupo Kuktiškių dvaro Buitūnų vaitystės Mintautiškių (dab. Mintaučiai) kaimui.

## Gyventojai

## Šaltiniai
Katonas Jaunesnysis

**Markas Porcijus Katonas** (, dar žinomas kaip **Katonas Jaunesnysis**, , 95 – 46 m. pr. m. e.) – sen. Romos respublikos politikas ir stoikas, išgarsėjęs nepaperkamumu, principingumu ir užsispyrimu.

65 m. pr. m. e. Katonas tapo kvestoriumi ir senatoriumi. Jis palaikė optimatų partiją.
63 m. pr. m. e. buvo išrinktas plebėjų tribūnu ir po metų kartu su Ciceronu sužlugdė Katilinos sąmokslą. Vėliau Katonas kovojo prieš triumviratą, o šiam žlugus, palaikė Pompėjų kovoje prieš Cezarį.

Pilietiniame kare Farsalo mūšyje Cezariui įveikus Pompėjų, Katonas kartu su Metelu Scipionu pasitraukė į Afriką, kur vėl surinko armiją. Tapso mūšyje 46 m. pr. m. e. skaičiumi mažesni Cezario legionai sumušė Metelo Scipiono vadovaujamą kariuomenę, ir priešingai nei jam įprasta, Cezaris įsakė nužudyti tiek pasidavusį Metelą, tiek jo pasidavusius karius.

Pats Katonas mūšyje nedalyvavo, ir sužinojęs apie galutinę Cezario pergalę, pasirinko savižudybę nesuteikdamas Cezariui garbės dovanoti jam gyvybės suteikiant nugalėtojo malonę.
Personalizmas

**Personalizmas** yra filosofinė mokykla, besiremianti trimis pagrindiniais principais:
# Tik asmenys yra tikri (ontologine prasme),
# Tik asmenys turi vertę,
# Tik asmenys turi laisvą valią.

## Istorija

Filosofas Immanuel Kant, nors formaliai nepriskiriamas personalistams, prie personalizmo vystymosi prisidėjo savo teze, jog į asmenį negali būti žvelgiama kaip į priemonę kitų žmonių tikslams pasiekti, bet kad jis turi orumą (absoliučią vidinę vertę) ir turi būti vertinamas kaip tikslas savaime.

Martin Luther King patyrė didžiulę personalizmo įtaką studijuodamas Bostono universitete. King pritarė nuostatai, jog tik asmenys yra tikri. Tai sutvirtino jo Dievo kaip triasmenio Dievo suvokimą. Personalizmas taip pat suteikė metafizinį pagrindą jo įsitikinimui, jog visi žmonės turi orumą ir yra savaime vertingi.

Popiežius Jonas Paulius II taip pat išpažino personalizmo idėjas. Prieš tapdamas popiežiumi, jis paraše filosofinį veikalą „Asmuo ir veiksmas", kuriame gausu personalistinių minčių. Dorovės normų kilmę savo enciklikose ekonomikos ir seksualinės moralės temomis Jonas Paulius taip pat aiškino iš personalistinės perspektyvos. Jo, kaip popiežiaus, kūryba padarė didelę įtaką visai katalikų teologų kartai.

## Žymūs personalistai

* Czeslaw Stanislaw Bartnik
* Popiežius Benediktas XVI
* Peter Anthony Bertocci
* Dietrich von Hildebrand
* Tony Blair
* Borden Parker Bowne
* Thomas Buford
* Edgar S. Brightman
* Dorothy Day
* L. Harold De Wolf
* Ralph Tyler Flewelling
* Bogumil Gacka
* Luigi Giussani
* Georgia Harkness
* Václav Havel
* Louis Janssens
* Popiežius Jonas Paulius II
* Charles Journet
* Martin Luther King
* Albert C. Knudson
* Edvard Kocbek
* Erazim Kohak
* Milan Komar
* Antanas Maceina
*Juozas Girnius
* Gabriel Marcel
* Jacques Maritain
* Peter Maurin
* Emmanuel Mounier
* Walter George Muelder
* A. J. Muste
* Ngo Dinh Nhu
* Ngo Dinh Diem
* Boris Pahor
* Jan Patočka
* Constantin Rădulescu-Motru
* Charles Renouvier
* Carol Sue Robb
* Pierre Trudeau
* William Stern
* Edith Stein (Šventoji Kryžiaus Teresė Benedikta)
* F.C. S. Schiller

## Nuorodos
* Emmanuel Mounier ir personalizmas 
* 
* Personalizmo žurnalas (Liublinas, Lenkija) 
* Personalizmo istorija (Actono institutas) 
* Ispanijos personalizmo asociacija
Siauražnyplis vėžys

**Siauražnyplis vėžys** (*Astacus leptodactylus*) – dešimtkojų vėžių (*Decapoda*) būrio gyvūnas.

## Išvaizda, gyvenimo būdas
Gali užaugti iki 30 cm ilgio, tačiau dažniausiai randami apie 15 cm ilgio. Kūno viršus šiurkštus, varijuoja nuo šviesiai geltonos iki šviesiai žalios spalvos. Apačia labai šviesi ar net balta. Žnyplės siauros, šiurkščios, su daug mažų iškilumų.

Gyvena įvairiuose gėlo ar apysūrio vandens telkiniuose.

## Paplitimas
Natūraliai gyvena Rusijoje ir Viduriniuosiuose Rytuose.

Į Europą vėžiai įvesti iš Volgos Baseino, Kaspijos jūros regiono. Mažiau reiklūs aplinkos sąlygom už vietinį Europoje plačiažnyplį vėžį, todėl vandens telkiniuose dažnai jį nukonkuruoja.

Lietuvoje vėžiai įvesti XIX a. pabaigoje iš Baltarusijos ir Latvijos.

## Šaltiniai

http://www.zvejosvetaine.lt/1465/siauraznyplis-vezys/ - Žvejo svetainė
http://lietuvosveziai.net/?p=813  - Lietuvos vėžiai

https://lasd.lt/rusys - Projektas „Lietuvos vėžiai”
Automagistralė M05 (Ukraina)

**Automagistralė M05** () – tarptautinis Ukrainos greitkelis, prasidedantis Kijeve ir besibaigiantis Odesoje. Sutampa su europinio  (Sankt Peterburgas-Merzifonas) greitkelio dalimi.

Prasideda Kijeve, kerta Bilą Cerkvą, Stavisčę, Umanę, Uljanivką, Žovtenę, ir pasibaigia Odesoje (toliau keltu į Samsuną Turkijoje)

Bendras ilgis – 453,3  km., su privažiavimais – 478,0 km. 

## Nuorodos
Highways in Ukraine – Автодороги Украины. Informacija apie kelius Ukrainoje.
Žymėtasis vėžys

**Žymėtasis vėžys** (*Pacifastacus leniusculus*) – vėžiagyvių (*Crustacea*) klasės gyvūnas, priklausantis dešimtkojų vėžių (*Decapoda*) būriui. Iš kitų vėžių išsiskiria ryškia šviesia dėme ant žnyplių.

Lietuvoje ir dalyje Europos tai invazinė, naikintina rūšis, kadangi jų natūralus paplitimo arealas yra Šiaurės Amerika. Rainuotuosius ir žymėtuosius vėžius Lietuvoje galima gaudyti visus metus neribotais kiekiais.
Buka

**Buka** () – sala Okeanijoje, Saliamono salyne, šalia Bugenvilio salos (nuo jos atskirta Bukos sąsiauriu). Priklauso Papua Naujosios Gvinėjos Bugenvilio provincijai. Plotas 500 km². Paviršius kalnuotas, aukštis iki 498 m. Pagrindinė gyvenvietė – Lonahanas.

Bukos salą 1767 m. atrado britų jūrininkas Philip Carteret. II pasaulinio karo metais vyko smarkios kovos tarp JAV ir Japonijos karių.
Rainuotasis vėžys

**Rainuotasis vėžys** (*Orconectes limosus*) – vėžiagyvių (*Crustacea*) klasės gyvūnas, priklausantis dešimtkojų vėžių (*Decapoda*) būriui.

Lietuvoje ir dalyje Europos tai invazinė, naikintina rūšis, kadangi jų natūralus paplitimo arealas yra Šiaurės Amerikos žemyno rytų pakrantė. 
Mažesni ir prastesnių skoninių savybių nei vietinės plačiažnyplių ir siauražnyplių vėžių rūšys, išstumia vietines rūšis.
Pakantesni užterštam vandeniui, aktyvūs visą parą, perneša vėžių marą, tačiau patys neserga.

Rainuotuosius ir dėmėtuosius (žymėtuosius) vėžius Lietuvoje galima gaudyti visus metus neribotais kiekiais.
Mockėnai (Molėtai)

**Mockėnai** – kaimas Molėtų rajono savivaldybės šiaurėje, 1 km į vakarus nuo Sidabrinių.

## Istorija

Užrašytas 1694 m. Molėtų bažnyčios metrikų knygoje *de Mackany*. XVI a., matyt, priklausė Stirnių dvarui, nuo 1730 m. Stirnių jėzuitams.

## Gyventojai

## Šaltiniai
Mintaučiai

**Mintaučiai** – kaimas Molėtų rajono savivaldybėje, 9 km į šiaurės rytus nuo Suginčių.

## Istorija

1700 m. užrašytas Kuktiškių bažnyčios santuokos knygoje (nuorašas) *de mintowtiszki* (p. 105v). Mintautiškių (dab. Mintaučiai, žmonės taria *Mintaučkiai*) kaimas 1731 m. priklausė Vilniaus vyskupo Kuktiškių dvaro Buitūnų vaitystei.

## Gyventojai

## Šaltiniai
Saliamono salynas

**Saliamono salynas** – salų grandinė Ramiajame vandenyne, Melanezijoje, į rytus nuo Naujosios Gvinėjos. Plotas 40 400 km². Salos daugiausiai vulkaninės kilmės. Didžiausios salos: Bugenvilis, Guadalkanalis, Santa Isabelė, Malaita, San Kristobalis, Šuaziolis, Naujoji Džordžija. Beveik visas salynas priklauso Saliamono Salų Respublikai, tik dvi šiaurinės salos (Bugenvilis ir Buka) – Papua Naujajai Gvinėjai.

## Šaltiniai
Gaižiūnai (Utena)

**Gaižiūnai** – kaimas Utenos rajono savivaldybės pietinėje dalyje, 10 km į pietus nuo Utenos.

## Istorija

Pirmasis žinomas paminėjimas 1663 m. Alantos bažnyčios metrikų knygoje (1656–1665) *de uilla Gayzuny*, 16 p.

1866 m. Gaižiūnų dvarą nupirko rusų kariuomenės kapitonas Čižikovas. Nuo 1926 m. Gaižiūnai priskirti Suginčių parapijai.

Gaižiūnuose buvo metropolito Eleuterijaus poilsio rezidencija.

## Gyventojai

## Šaltiniai
Balčiai (Utena)

**Balčiai** – kaimas Utenos rajono savivaldybėje, 8 km į šiaurės rytus nuo Tauragnų, prie Balčių ežero (Balčio), Ažvinčių–Minčios girioje. Seniūnaitijos centras. Praeina kelias . Yra kapinaitės, apylinkėse gausu pilkapynų.

## Istorija

Nuo 1387 m. Vilniaus vyskupo valda. 1538 m. minimas Balčių palivarkas *ex curia Bolcze*. XVIII a. tas palivarkas priklausė Tauragnų valsčiui. XIX a. privatus dvaras.

XX a. pr. Balčių kaimas pateko į Novoaleksandrovsko apskritį, Tauragnų valsčių.

## Gyventojai

## Šaltiniai
Mackėnai

:: *Apie kaimą Utenos rajone žr. [[Mockėnai]].*

**Mackėnai** – kaimas Molėtų rajono savivaldybėje, 9 km į šiaurės rytus nuo Suginčių, 3 km į pietvakarius nuo Skudutiškio. 

## Etimologija

Kaimo vardas kilęs iš asmenvardžio *Mockėnas*.

## Istorija

Užrašytas 1664 m. Alantos bažnyčios metrikų knygoje (1656–1665) *de uilla Mackiany*, p. 17v. Taip pat užrašytas 1665 m. Svobiškio dvaro inventoriuje *Wies Mockieny* (LVIA SA 4, p. 1001). Iki XVIII a. pradžios priklausė Alantos, o nuo XVIII a. iki XIX a. vid. Molėtų parapijai. 1665 m. Mockėnuose gyveno šie baudžiauninkai: Jokūbas Stepaniūnas, Krisčius Petrošius, Matulis Ligionis, Stanislovas Petrošius, Jasas Limbikas, Motiejėlis Novikas, Kasparas Šimša, Jonas Palikėnas, Jasius Mačiulėnas, Čepas Levarėlis, Petras Globelis.

## Gyventojai

## Šaltiniai
Tiubingenas

**Tiubingenas** () – universitetinis miestas Badeno-Viurtembergo federalinėje žemėje, Vokietijoje, prie Nekaro upės. 87,5 tūkst. gyventojų (2006 m.). 1477 m. buvo įsteigtas Tiubingeno universitetas. Šalia universiteto yra botanikos sodas.

Tiubingene studijuoja apie 24 000 studentų (2007–2008 m.), iš kurių apie 15 000 šiame mieste ir gyvena; todėl Tiubingeno gyventojų amžiaus vidurkis yra žemiausias tarp visų Vokietijos miestų.

Pirmą kartą rašytiniuose šaltiniuose paminėtas 1191 m. Miesto teisės suteiktos 1495 m.

## Žymūs žmonės
* Alois Alzheimer, gydytojas
* Popiežius Benediktas XVI (*Joseph Ratzinger*)
* Georg Wilhelm Friedrich Hegel, filosofas
* Roman Herzog, Vokietijos prezidentas
* Hermann Hesse, rašytojas
* Friedrich Hölderlin
* Kurt Georg Kiesinger
* Klaus Kinkel
* Horst Köhler
* Hans Küng
* Friedrich Wilhelm Joseph Schelling
* Vilhelmas Urachas

## Lietuviai
Tiubingene gyveno, dirbo ir studijavo nemažai lietuvių. Žymesni tautiečiai:
* Kazys Ambrozaitis
* Kazys Bobelis, gydytojas, politikas, visuomenės veikėjas
* Antanas Bunga
* Česlovas Chmielevskis
* Mykolas Drunga, žurnalistas, publicistas
* Karolis Drunga
* Marija Gimbutienė, antropologė
* Juozas Lukša-Daumantas
* Alfonsas Nyka-Niliūnas
* Jonas Norkaitis
* Juozas Paknys
* Stasys Santvaras
* Jonas Valaitis (1922)
* Jonas Valaitis (1888)
* Jurgis Zablockis
* Stepas Zobarskas
* Algimantas Gureckas

## Nuorodos
* Oficialus miesto tinklalapis
Hakan Yakın

**Hakanas Jakinas** (g. 1977 m. vasario 22 d.) – turkų kilmės šveicarų futbolininkas, Šveicarijos rinktinės puolėjas.

## Karjera
 žaidė nuo 2000 m. Su rinktine dalyvavo 2004, 2008 Europos bei 2006 m. pasaulio futbolo čempionatuose. 2008 m. turnyre įmušė įvartį į Turkijos, bei net 2 įvarčius į Portugalijos, rinktinių vartus.

## Dalyvavimas čempionatuose

|}

## Taip pat skaitykite
* Murat Yakin – apie brolį;

## Išnašos

## Nuorodos
* 
*
Juostuotasis margūnas

**Juostuotasis margūnas** (*Leiopus nebulosus* (Linnaeus 1758))  – ūsuočių (*Cerambycidae*) šeimos vabalas. 

## Aprašymas
Kūnas 6-10 mm ilgio, juodas, apaugęs pilšvais ir tamsiai rudais plaukeliais. Antsparniai su dviem skersiniais raiščiais, kurių tarpas apaugęs gelsvais plaukeliais. Patinų antenos 1,5 karto ilgesnės už kūną, patelių kiek trumpesnės.

Gyvenimo ciklas trunka nuo metų iki dviejų. Vabalai skraido pavasarį ir vasarą. Sugaunami ant lapuočių medžių rąstų ar sausų šakų. Lervos vystosi po džiūstančių lapuočių medžių šakų ir kamienų žieve.

## Paplitimas
Paplitęs Europa, Rusijoje ir Kaukaze.

## Taip pat skaitykite

*Lietuvoje gyvenantys ūsuočiai

## Nuotraukos

Image:Leiopus nebulosus skanuotas.jpg|
Image:Leiopus nebulosus2.jpg